เขตหฺวายโหรว

หฺวายโหรว () เป็นเขตหนึ่งที่ตั้งอยู่ทางตอนเหนือของปักกิ่ง ห่างจากใจกลางเมืองประมาณ  ใช้เวลาขับรถประมาณ 1 ชั่วโมงครึ่งถึง 2 ชั่วโมง

 ประวัติศาสตร์ 
ในการประชุมสตรีโลกครั้งที่ 4 ของสหประชาชาติ (UN) ที่ปักกิ่งเมื่อ ค.ศ. 1995 นั้น กลุ่มประชาสังคมถูกบังคับให้ไปประชุมที่เขตหฺวายโหรว ซึ่งอยู่ห่างจากสถานที่จัดงานทางการไปเป็นระยะเวลาหนึ่งชั่วโมง สิ่งนี้นำไปสู่ความไม่พอใจอย่างมาก เนื่องจากผู้มีบทบาทที่ไม่ใช่ภาครัฐจำนวนมากรู้สึกว่าตนเองถูกลดความสำคัญ ในเต็นท์ที่หมู่บ้านประชาสังคมที่จัดตั้งขึ้นเป็นพิเศษสำหรับสตรีรากหญ้าผู้ยากไร้ในการประชุมครั้งนั้น (จัดโดย GROOTS International) ได้มีการตั้งคณะกรรมาธิการหฺวายโหรวขึ้น ซึ่งเป็นองค์การพัฒนาเอกชนที่จดทะเบียนแล้วและมีสำนักงานเลขาธิการทั่วโลกตั้งอยู่ที่บรุกลิน นิวยอร์ก การตั้งองค์การนี้มีวัตถุประสงค์เพื่อประกันว่าสตรีรากหญ้าจะมีสิทธิมีเสียงในการประชุมสหประชาชาติครั้งต่อ ๆ ไปและในกระบวนการพัฒนาอื่น ๆHuairou Commission website

ใน ค.ศ. 1995 อุตสาหกรรมภาพยนตร์ก็เริ่มพัฒนาขึ้นในหยางซ่ง เมืองในเขตตะวันออกเฉียงใต้ของหฺวายโหรว และไชนาฟีล์มกรุปคอร์ปอเรชัน (China Film Group Corporation) ได้สร้างสตูดิโอของตนในหฺวายโหรวใน ค.ศ. 2005

ใน ค.ศ. 2014 มีการจัดการประชุมระหว่างประเทศอีกครั้งในหฺวายโหรว นั่นคือการประชุมเอเปคจีน 2014

 ภูมิศาสตร์ 
เขตหฺวายโหรวครอบคลุมพื้นที่  ซึ่งร้อยละ 90 ของพื้นที่เป็นเขตภูเขา ด้วยมีพื้นที่ป่าปกคลุมถึงร้อยละ 69 เขตนี้จึงเป็นที่รู้จักในฐานะ "บาร์ออกซิเจน" (oxygen bar) ของปักกิ่ง นอกจากนี้ยังมีแหล่งทรัพยากรพืช สัตว์ และการท่องเที่ยวที่อุดมสมบูรณ์ ทำให้เขตหฺวายโหรวมีความสำคัญอย่างยิ่งต่อปักกิ่งในการรับรองคุณภาพสิ่งแวดล้อมและระบบนิเวศของเมืองหลวง

สำหรับเขตเมืองของหฺวายโหรว (มีประชากรในเขตเมืองประมาณ 112,662 คน) มีพื้นที่โดยประมาณ  และมีประชากรโดยประมาณ 90,000 คนChina (CN) Beijing Metropolitan Province

 การแบ่งเขตการปกครอง 
เขตหฺวายโหรวแบ่งออกเป็น 2 แขวง 12 เมือง และ 2 ตำบลชาติพันธุ์
 ชื่อ  ภาษาจีน (ตัวย่อ)  ฮั่นยฺหวี่พินอิน  จำนวนประชากร (ค.ศ. 2010)  พื้นที (ตร.กม.) แขวงหลงชาน(ที่ตั้งรัฐบาลเขต)  龙山街道  Lóngshān Jiēdào 44,203  7.50 แขวงเฉฺวียนเหอ  泉河街道  Quánhé Jiēdào 54,471  5.10 เมืองหฺวายโหรว  怀柔镇 Huáiróu Zhèn 66,485  69.00 เมืองเยี่ยนฉี  雁栖镇  Yànqī Zhèn 25,933  154.08 เมืองเมี่ยวเฉิง  庙城镇  Miàochéng Zhèn 34,027  32.70 เมืองเป่ย์ฝาง  北房镇  Běifáng Zhèn 24,541  42.10 เมืองหยางซ่ง  杨宋镇  Yángsòng Zhèn 24,642  30.50 เมืองเฉียวจื้อ  桥梓镇  Qiáozǐ Zhèn 21,914  112.62 เมืองหฺวายเป่ย์  怀北镇  Huáiběi Zhèn 12,475  104.72 เมืองทังเหอโข่ว  汤河口镇  Tānghékǒu Zhèn 6,372  225.09 เมืองปั๋วไห่  渤海镇  Bóhǎi Zhèn 14,016  192.02 เมืองจิ่วตู้เหอ  九渡河镇  Jiǔdùhé Zhèn 15,206  177.40 เมืองหลิวลี่เมี่ยว  琉璃庙镇  Liúlímiào Zhèn 5,938  226.30 เมืองเป่าชาน  宝山镇  Bǎoshān Zhèn 8,244  250.45 ตำบลชาติพันธุ์แมนจูฉางเช่าอิ๋ง 长哨营满族乡  Chángshàoyíng Mǎnzú Xiāng 6,570  249.43 ตำบลชาติพันธุ์แมนจูหล่าปาโกวเหมิน  喇叭沟门满族乡  Lǎbāgōumén Mǎnzú Xiāng 4,895  302.00

 ภูมิอากาศ 
เขตหฺวายโหรวมีภูมิอากาศแบบชื้นภาคพื้นทวีป (การแบ่งเขตภูมิอากาศแบบเคิพเพิน Dwa) อุณหภูมิเฉลี่ยต่อปีในหฺวายโหรวอยู่ที่  ปริมาณน้ำฝนเฉลี่ยต่อปีอยู่ที่  โดยเดือนกรกฎาคมเป็นเดือนที่ฝนตกชุกที่สุด อุณหภูมิสูงสุดโดยเฉลี่ยในเดือนกรกฎาคม ประมาณ  และต่ำสุดในเดือนมกราคม ประมาณ 

 เศรษฐกิจ 
ผลิตภัณฑ์ทางการเกษตรที่สำคัญ ได้แก่ เกาลัด วอลนัต ลูกฮอว์ทอร์น ลูกแพร์หวาน และแอปริคอต

 การท่องเที่ยว 
กำแพงเมืองจีนทอดยาวผ่านเขตหฺวายโหรวและมีส่วนที่น่าสนใจที่สุดสำหรับนักท่องเที่ยวบางส่วนตั้งอยู่ในเขตนี้ ส่วนที่รู้จักในชื่อมู่เถียนยฺวี่ เป็นหนึ่งในส่วนของกำแพงเมืองจีนที่ได้รับความนิยมมากที่สุดสำหรับนักท่องเที่ยว ส่วนของกำแพงเมืองจีนที่เรียกว่ากำแพงเมืองจีนริมทะเลสาบที่หมู่บ้านหวงฮฺวาเฉิงในจิ่วตู้เหอ เป็นอีกส่วนหนึ่งที่ได้รับความสนใจเพราะกำแพงเมืองจีนตั้งอยู่ใกล้อ่างเก็บน้ำที่สร้างขึ้นโดยมนุษย์และบางส่วนของกำแพงเมืองจีนก็จมอยู่ใต้น้ำในทะเลสาบด้วย

สถานที่ท่องเที่ยวที่น่าสนใจอีกแห่งคือภูเขาหงหลัว ซึ่งเป็นที่ตั้งของวัดหงหลัว

สถานที่ท่องเที่ยวที่เกี่ยวข้องกับภาพยนตร์จะรวมตัวกันอยู่ที่หยางซ่ง รวมถึงสตูดิโอของไชยาฟีล์มกรุป สตูดิโอสเตลลาร์เมกามีเดีย และพิพิธภัณฑ์รถยนต์โบราณปักกิ่ง

 การศีกษา 

 แกลเลอรี 

 หมายเหตุ 

 อ้างอิง 

 แหล่งข้อมูลอื่น 

เว็บไซต์ของเขตหฺวายโหรว
เว็บไซต์ทางการของเขตหฺวายโหรว 


หมวดหมู่:เขตของปักกิ่ง